༈།།།རབ་འབྱམས་རྒྱལ་བའི་ཕྲིན་ལས་རོལ་པའི་གར།།དཔལ་ལྡན་མི་བསྐྱོད
རིགས་ཀྱི་ཅོད་པན་འཆང་།།གངས་ཅན་བསྟན་འགྲོའི་དཔུང་གཉེན་ཀརྨ་པར།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།གང་སྐུ་མི་ཟད་རྒྱན་གྱི་འཁོར་ལོ་མཆོག།མཚན་དཔེའི་གཟི་བྱིན།
འོད་ཕུང་འབར་བ་ཡིས།།མཐོང་ཐོས་དྲན་རེག་རྣམ་གྲོལ་ལམ་མཆོག་ཏུ།།འགོད་མཛད་འགྲོ་བའི་མགོན་པོ་ཀརྨ་པར།།གསོལ་བ་འདེབས་སོཿགང་གསུང་མི་ཟད་རྒྱན་གྱི་འཁོར་ལོ་མཆོག།དཔའ
གྱི་མགུལ་ནས་འོང་བའི་ཆོས་ཀྱི་སྒྲ།།ཐོས་པས་ཕྱིར་མི་ལོག་པའི་བྱང་ཆུབ་ཏུ།།འགོད་མཛད་འགྲོ་བའི་མགོན་པོ་ཀརྨ་བར།།གསོལ་བཿགང་ཐུགས་མི་ཟད་རྒྱན་གྱི་འཁོར་ལོ་ཡིས།།དུས་གསུམ་ཀུན
ཏུ་མ་སྒྲིབ་ལེར་མཁྱེན།།དྲན་པ་ཙམ་གྱིས་འཁོར་བའི་རྒྱ་མཚོ་ལས།།སྒྲོལ་མཛད་འགྲོ་བའི་མགོན་པོ་ཀརྨ་བར།།གསོལ་བརྡ་ཡོན་ཏན་མི་ཟད་རྒྱན་གྱི་འཁོར་ལོ་མཆོག།སྟོབས་བཅུ་མི་འཇིགས

བཞི་དང་མ་འདྲེས་པའི།།ཡོན་ཏན་ཀུན་རྫོགས་རྡོ་རྗེ་འཆང་ཆེན་དངོས།།མཚུངས་མེད་འགྲོ་བའི་མགོན་པོ་ཀརྨ་པར།།གསོལ་བ་འདེབས་སོཟཕྲིན་ལས་མི་ཟད་རྒྱན་གྱི་འཁོར་ལོ་ཡིས།།རོལ་གང
སྣ་ཚོགས་འགགས་མེད་ཅིང་ཡང་སྒྱུར།།གང་ལ་གང་འདུལ་དེ་ལ་དེར་སྟོན་པའི།།ཐབས་མཁས་འགྲོ་བའི་མགོན་པོ་ཀརྨ་པར།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།དེ་ལྟར་མགོན་
པོ་ཁྱོད་ཀྱི་ཡོན་ཏན་ལ།།ཆ་ཙམ་བསྟོད་པས་བདག་སོགས་འགྲོ་བ་རྣམས།།སྐྱེ་དང་ཚེ་རབས་ཀུན་ཏུ་མི་འབྲལ་ཞིང་།།དྲུག་པ་སེང་གེར་མངོན་འཚང་རྒྱ་བའི་ཚེ།།འཁོར་གྱི་འདུས་པ་དང་པོར་སྐྱེས་ནས
ཀྱང་།།ཆོས་ཀྱི་བདུད་རྩི་འཐུང་བའི་སྐལ་ལྡན་ཤོག།ཅེས་པའང་གཏེར་སྟོན་མཆོག་སྐུལ་ནས་ཁྱོད་ལ་བསྟོད་པ་ཞིག་དགོས་ཞེས་ནན་ཏན་ཆེན་པོས་ཡང་ཡང་བསྐུལ་ནའང་།རང་ལ་དེ་ལྟ་བུའི་ཡོན་ཏན
མེད་པར་མ་ཟད་རང་ལ་བསྟོད་པ་མ་རབ་བླུན་པོའི་རིགས་སུ་འགྱུར་བས་ན་བརྩམ་པར་མ་སྤོབས།འོན་ཀྱང་སྐུལ་བ་པོའི་ངོ་མཆོག་པར་བརྟེན་རྗེ་དུས་གསུམ་མཁྱེན་པར་གསོལ་འདེབས་འདི་བཞིན་ཀརྨ་བ་མཁའ
ཁྱབ་རྡོ་རྗེས་སྲིས།།།།